《小金山送别启猷弟会试》
明代·潘光统

熬峰重访长公祠，离思深凭酒一卮。台上千金招骏足，云边五色映龙池。

梅关传舍闻鸡早，彭蠡秋风过雁迟。别后草堂应入梦，音书何日慰吾思。

作者简介：潘光统，字少承，号滋兰。顺德人。明世宗嘉靖二十年（一五四一）贡生，入太学。授光禄寺署丞，迁京府通判。著有《滋兰集》。明郭棐《粤大记》卷二四、清康熙《顺德县志》卷七、清道光《广东通志》卷二七九有传。